**BOTÀNIQUES CONVERSES**

D'una simple anècdota casual pot sorgir una cançó que tracti un tema profund o important. Aquesta cançó n'és un exemple clar! Una companya, durant una excursió, va decidir tornar enrere ja que no es veia amb ganes de seguir. Durant la tornada,  va dubtar sobre quin camí triar i al no resoldre el dilema va decidir seure sota una alzina i esperar el retorn del grup. La cançó tracta metafòricament de tot el que l'alzina va explicar-li fent així una reflexió sobre el medi ambient, l'ésser humà i el progrés mal entès.

**LLETRA**

Caminant, per un camí amb llençols de pedra,  
Allà està, amb pluja o foc, contant les fulles,  
li van caient, volen pel vent, però tornaran.  
  
Nua està, exposada i sense pell,  
Surant pel temps, perenne és al seu desgast,  
no li fa cas, pot observa'l, marxant.

I **em va dir que estava trista i avorrida,  
i em va explicar que ja ningú deia bon dia,  
que les ombres eren llargues,  
i les cares sense rostre,  
la pluja tenia gust d'àcid,  
i el vent duia les mentides.  
I em va dir...**

Em va parlar, dels ocells marxant dels nius,  
D'una tardor, que és massa amiga de l'estiu,  
D'un enemic, semblant a mi, som els humans,  
  
I em va dir que estava trista i avorrida...